Boroja
Boroja (fēru: Borðoy, dāņu: Bordø) ir sala Fēru salu arhipelāga ziemeļaustrumos. Salas dienvidos atrodas Fēru salu otrā lielākā apdzīvotā vieta Klaksvīka. Uz ziemeļrietumiem no salas atrodas Kūnoja sala, bet uz ziemeļaustrumiem - Vijojas sala. Ar abām salām Boroja savienota pa dambjiem. Ar Eisturojas salu kopš 2006. gada savieno 6,2 kilometrus garais zemūdens Ziemeļu salu tunelis.